smcproject/ml-wiki-sentences huggingface dataset:
1995 നും 2000 മാർച്ചിൽ അതിന്റെ ഏറ്റവും ഉയർന്ന നിലയ്ക്കും ഇടയിൽ, നാസ്ഡാക്ക് കോമ്പോസിറ്റ് സ്റ്റോക്ക് മാർക്കറ്റ് സൂചിക 400% ഉയർന്നു, 2002 ഒക്ടോബറിൽ അതിന്റെ ഏറ്റവും ഉയർന്ന നിലയിൽ നിന്ന് 78% ഇടിഞ്ഞു, കുമിളയുടെ സമയത്ത് അതിന്റെ എല്ലാ നേട്ടങ്ങളും ഉപേക്ഷിച്ചു.
2000-01 ൽ ആണ് കുമിള പൊട്ടിത്തെറിച്ചത്.
പെറ്റ്സ്.
കോം വെബ്വാൻ(Webvan), ബൂ.
കോം(Boo.com), കൂടാതെ വേൾഡ്കോം(Worldcom), നോർത്തപോയിന്റ് കമ്മ്യൂണിക്കേഷൻസ്(NorthPoint Communications), ഗ്ലോബൽ ക്രോസ്സിംഗ്(Global Crossing) തുടങ്ങിയ നിരവധി കമ്മ്യൂണിക്കേഷൻ കമ്പനികളും പരാജയപ്പെടുകയും അടച്ചുപൂട്ടുകയും ചെയ്തു.
സിസ്കോ പോലുള്ള വമ്പന്മാർക്കു അവരുടെ അതിന്റെ ഓഹരി മൂല്യത്തിന്റെ 80% നഷ്ടപ്പെട്ടുവെങ്കിലും, തകർച്ചയിൽ നിന്നും കഷ്ടിച്ച് രക്ഷപ്പെട്ടു.
ആമസോൺ പോലുള്ളവർ എന്നാൽ ആദ്യ തകർച്ചയ്ക്ക് ശേഷം പിന്നീടു വളർന്നു.
കുമിളയുടെ വളർച്ച
ഡോട്ട് കോം കമ്പനികൾ വൻ വളർച്ച നേടുന്നത് വ്യക്തമായതോടെ ഊഹക്കച്ചവടക്കാർ വിവേചനരഹിതമായി നിക്ഷേപിക്കാൻ ആരംഭിച്ചു.1998-99 ൽ നില നിന്ന കുറഞ്ഞ പലിശ നിരക്കുകൾ ഇവർക്ക് സഹായകരമായി.
നഷ്ടം നിലനിർത്തിക്കൊണ്ട് തന്നെ കമ്പോള വ്യാപ്തി വർദ്ധിപ്പിക്കുന്നതിന്‌ ഈ കമ്പനികൾ മുൻ‌തൂക്കം നൽകി.
ഭാവിയിലെ ലാഭ പ്രതീക്ഷയിൽ കണ്ണ് വെച്ച് ബ്രാൻഡ് മൂല്ല്യം വർദ്ധിപ്പിക്കാൻ സേവനങ്ങൾ സൗജന്യമായി നൽകാൻപോലും അവർ സന്നദ്ധരായി.
ഈ നഷ്ടം നികത്താൻ ഐ പി ഒ കളെയും ഊഹക്കച്ചവടത്തെയും ആണ് ഇവർ ആശ്രയിച്ചത്.
ഓഹരികളുടെ പുതുമയും, ഇവയുടെ പ്രവർത്തനത്തെ വിലയിരുത്താനുള്ള മൂല്യങ്ങളുടെ അഭാവവും ഇവയുടെ വിലയെ വിപണിയിൽ ആകാശത്തോളം ഉയർത്തി.
പൊതുവേ നിലനിന്ന സമൃദ്ധി സാധാരണക്കാരെയും തങ്ങളുടെ നീക്കിയിരുപ്പ് ഓഹരിവിപണിയിൽ ഊഹ കച്ചവടത്തിനിറക്കാൻ പ്രേരിപ്പിച്ചു.
ഇതോടെ ഒരുപാടു പണം ലഭ്യമായ നിക്ഷേപാവസരങ്ങളെ പിന്തുടരുന്ന സാഹചര്യം ഉണ്ടായി.
ആദ്യകാലത്തുണ്ടായ നേട്ടത്തെ തുടർന്ന് പലരും സ്വന്തം ജോലിപോലും ഉപേക്ഷിച്ച് ഓഹരിവിപണിയിൽ ദൈനംദിന കച്ചവടക്കാരായി മാറുന്ന സാഹചര്യം പോലും ഈ കാലത്തുണ്ടായിരുന്നു.
ഓഹരിവിപണിയിലെ ഊഹ കുമിള ചില പ്രത്യേക മേഖലകളിലെ കമ്പനികളുടെ വിലയിൽ ഉണ്ടാകുന്ന വൻതോതിലുള്ള പെട്ടെന്നുള്ള വളർച്ചയാണ്.
വില വർധന ഊഹക്കച്ചവടക്കാരുടെ ശ്രദ്ധയിൽ പെടുന്നതോടെ അവർ തുടർന്നും വളർച്ച പ്രതീക്ഷിച്ചുകൊണ്ട് അത്തരം സ്റ്റോക്കിൽ വൻതോതിൽ നിക്ഷേപം ആരംഭിക്കുന്നു.
ഇതോടെ അതിൻറെ വില അതിൻറെ യഥാർത്ഥ മൂല്യത്തെക്കൾ പതിന്മടങ്ങ് വർധിക്കുന്നു.
ഉള്ളുപോള്ള ആയിട്ടും വളർന്നു വികസിച്ച ഇവ കുമിള പൊട്ടുന്നതോടെ തകർന്നടിയുന്നു.
പല കമ്പനികളും വിപണിയിൽ നിന്ന് തന്നെ പിന്മാറുന്നു.
കുമിള പൊട്ടുന്നു
1999-2000 നും ഇടയിൽ അമേരിക്കൻ കേന്ദ്രബാങ്ക് പലിശനിരക്കുകൾ ആറുതവണ വർധിപ്പിച്ചു.
അതോടെ സാമ്പത്തിക വളർച്ചയുടെ വേഗം കുറയാൻ തുടങ്ങി.
സാങ്കേതികമായി പറഞ്ഞാൽ 2000, മാർച്ച്‌ 10, നു സാങ്കേതികവിദ്യ കമ്പനികൾ പ്രധാനമായ നാസ്ദാക് ഓഹരി സൂചിക 5048.42 ലേക്ക്, അതായതു അതിൻറെ ഒരുവർഷം മുൻപിലെ നിലവാരത്തിന്റെ ഇരട്ടിയിൽ എത്തിയപ്പോൾ ആണ് ഡോട്ട്കോം കുമിള പൊട്ടിയത്.
വിപണിയിൽ തുടന്നുണ്ടായ ചെറിയ ഇടിവിനെ സാങ്കേതികമായ തിരുത്തൽ ആയാണ് ഏവരും കണ്ടത്.
യു എസ് എ vs മൈക്രോസോഫ്റ്റ് കേസിലെ പ്രതികൂല വിധികൂടി പുറത്തു വന്നതോടെ പതനം പൂർണ്ണമായി.
തുടർന്നുള്ള ദിവസം, ഏപ്രിൽ 4 നു നാസ്ദാക് 4283 ൽ നിന്ന് 3649 ലേക്ക് കൂപ്പുകുത്തിയതിനു ശേഷം 4223 ലേക്ക് തിരിച്ചു കയറി.
മാർച്ച്‌ 20 ആയപ്പോഴേക്കും സൂചിക അതിൻറെ ഉയർച്ചയിൽ നിന്നും 10% തഴെ എത്തിയിരുന്നു.
2001 ആയപ്പോൾ കുമിള അതിവേഗം ഒഴിഞ്ഞു.
ഒരിക്കൽപ്പോലും അറ്റാദായം ഉണ്ടാക്കാത്ത പല ഡോട്ട്‌കോം കമ്പനികളും വിപണിയിൽ നിന്നും അപ്രത്യക്ഷമായി.
ഇത്തരം കമ്പനികളെ നിക്ഷേപകർ ഡോട്ബോംബ് എന്ന് വിളിച്ചു തുടങ്ങി.
പല വാർത്താവിനിമയ കമ്പനികളും സാമ്പത്തികഭാരം താങ്ങാനാവാതെ പാപ്പർ ഹർജികൾ സമർപ്പിച്ചു.
ഈ രംഗത്തെ പ്രധാനിയായിരുന്ന വേൾഡ് കോം നിയമവിരുദ്ധമായി വരവുചെലവ് കണക്കുകൾ പെരുപ്പിച്ചുകാട്ടിയതായി തെളിഞ്ഞതോടെ വിപണിയിൽ അതു കൂപ്പുകുത്തി.
ഇത് അമേരിക്കയുടെ ചരിത്രതിലെ മൂന്നാമത്തെ വലിയ പാപ്പർ പ്രഖ്യാപനത്തിൽ ആണ് കലാശിച്ചത്.
മൂലധന ശോഷണത്താൽ തകർന്ന പല ഡോട്ട്‌കോം കമ്പനികളും മറ്റുള്ളവരാൽ ഏറ്റെടുക്കപ്പെടുകയോ പരസ്പരം ലയിക്കുകയോ ചെയ്തു.
നിക്ഷേപകരുടെ പണം ദുരുപയോഗം ചെയ്തതായി തെളിഞ്ഞ കമ്പനി ഉദ്യോഗസ്ഥർ ശിക്ഷിക്കപ്പെട്ടു.
സിറ്റി ഗ്രൂപ്പ്‌, മേര്രിൽല്യന്ച് തുടങ്ങിയ വൻകിട നിക്ഷേപ സ്ഥാപനങ്ങൾ, നിക്ഷേപകർക്ക് തെറ്റായ വിവരങ്ങൾ നൽകിയതിൻറെ പേരിൽ വൻ പിഴ ഒടുക്കേണ്ടി വന്നു.
എന്നാൽ ഇ-ബേയ്, ആമസോൺ..
ഡോട്ട്കോം തുടങ്ങിയവ ഒരു ചെറിയ ഇടിവിനു ശേഷം കരകയറി.
അതേസമയം ഗൂഗിൾ പോലുള്ളവ വിപണിയിലെ തന്നെ വമ്പന്മാരായി മാറി.
2000-02 ൽ ഉണ്ടായ തകർച്ച വിപണി മൂല്യത്തിൽ $5 ട്രില്ല്യൻ ൻറെ നഷ്ടം ഉണ്ടാക്കി.
7/11 തീവ്രവാദി ആക്രമണം എരിതീയിൽ എണ്ണയായി.
വിശതമായ പഠനങ്ങൾ തെളിയിക്കുന്നത് 90% ഡോട്ട്‌കോം കമ്പനികളും 2004 ഓടെ തന്നെ തകർച്ചയിൽ നിന്നും കരകയറി എന്നാണ്.
ഓഹരിവിപണിയിൽ ഉണ്ടായ അസാമാന്യമായ ഇടിവ് യദാർത്ഥ വിപണിയുടെ തനി പ്രതിഫലനം ആയിരുന്നില്ലെന്ന് ഇത് വ്യക്തമാക്കുന്നു.
വീഴ്ചയിൽ തകർന്ന ചെറുകുട നിക്ഷേപകർ തങ്ങളുടെ പണം കൂടുതൽ സുരക്ഷിതമായി വിന്യസിക്കാനും തുടങ്ങി.
കമ്പ്യൂട്ടർ അതിഷ്ടിട മേഖലകളിൽ തൊഴിൽ ദാരിദ്ര്യം ഈ കാലത്ത് കണ്ടു തുടങ്ങി.
പുതിയ വിദ്യർത്ഥികളിൽ ഇത്തരം വിഷയങ്ങളോടുള്ള വിമുഖതയും വ്യക്തമായിരുന്നു.
തൊഴിലില്ലാതായ കമ്പ്യൂട്ടർ വിദഗ്ദ്ധർ അക്കൌണ്ടന്റ്മാരും വക്കീലന്മാരും ആയി പോകുന്നത് സാധാരണയായി.
ഡോട്ടർ (2016 ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Daughter
റേസ മിർകരിമി സംവിധാനം ചെയ്ത ഇറാനിയൻ ചിത്രമാണ് ഡോട്ടർDaughter ( പേർഷ്യൻ : ' دختر ).
മോസ്കോ ചലച്ചിത്രോത്സവത്തിൽ ഗോൾഡൻ സെന്റ് ജോർജ് പുരസ്കാരവും 2016 ലെ 47ാം അന്താരാഷ്ട്ര ചലചിത്ര മേളയിൽ സുവർണ മയൂരവും  ലഭിച്ചു.
പാരമ്പര്യവാദിയും ജീവിതത്തിൽ നിഷ്ഠകൾ പുലർത്തുന്ന തികഞ്ഞ കർക്കശക്കാരനുമായ അസീസിയും മകളും തമ്മിലുള്ള ബന്ധമാണ് ഈ സിനിമയുടെ ഇതിവൃത്തം.
മകൾ പിതാവറിയാതെ സുഹൃത്തിന്റെ പാർട്ടിയിൽ പങ്കെടുക്കാനായി ടെഹ്‌റാനിലേക്ക് പോകുന്നു.
പ്രതീക്ഷയ്ക്ക് വിരുദ്ധമായി പ്രതികൂല കാലാവസ്ഥ കാരണം സമയത്ത് തിരിച്ചെത്താൻ അവൾക്കാവുന്നില്ല.
പിതാവിനെ ധിക്കരിച്ചുള്ള അവളുടെ ആദ്യത്തെ തീരുമാനം അങ്ങനെ ഒരു ദുരന്തത്തിൽ കലാശിക്കുന്നു.
ഡോങ്ഹായി പാലം ഇംഗ്ലീഷ് വിലാസം https://ml.wikipedia.org/wiki/Donghai_Bridge
30°45.43′N 121°58.13′E ﻿ / ﻿ 30.75717°N 121.96883°E ﻿ / 30.75717; 121.96883 ഡോങ്ഹായി പാലം
മെയ് 1, 2008 വരെ ലോകത്തേ ഏറ്റവും നീളമേറിയ കടലിനു കുറുകെയുള്ള  പാലം എന്ന പദവി ഉണ്ടായിരുന്ന പാലമാണ് ഡോങ്ഹായി പാലം .
( simplified Chinese : 东海大桥 ; traditional Chinese : 東海大橋 ; pinyin : Dōnghǎi Dàqiáo; literally "East Sea Grand Bridge" ) ഡിസംബർ 10 , 2005 നാണ് ഇതിന്റെ പണി തീർന്നത്.
ഇതിന്റെ മൊത്തം നീളം 32.5 കി.
മി ആണ് (20.2 miles).
ഇത് ചൈനയിലെ പ്രധാന നഗരങ്ങളായ ഷാങ്ഹായി , യാങ്ഷാൻ എന്നിവയെ ബന്ധിപ്പിക്കുന്നു.
ഇതിന്റെ ഇടയിൽ കപ്പലുകൾക്ക് പോകാനായി ഒരു കേബിൾ കൊണ്ട് തീർത്ത ഒരു ഭാഗവുമുണ്ട്.
ഇതിന്റെ നീളം 420 m ആണ്.
പുറത്തേക്കുള്ള കണ്ണികൾ Official site in Chinese Archived 2006-04-12 at the Wayback Machine .
Pictures of the Donghai Bridge Exciting Donghai Bridge and New Habor City Archived 2009-02-07 at the Wayback Machine .
ഡോട്ടർ ഓഫ് എർത്ത് (നോവൽ) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ജനുവരി മുതൽ തുടരുന്നു.
അമേരിക്കൻ എഴുത്തുകാരിയും പത്രപ്രവർത്തകയും ആയ ആഗ്നസ് സ്മെഡ്‌ലി 1929ൽ രചിച്ച ആത്മകഥാപരമായ നോവലാണ് ദ ഡോട്ടർ ഓഫ് എർത്ത്.
ഡോഡ്ജ് മാക്ക്നൈറ്റ് ഇംഗ്ലീഷ് വിലാസം https://ml.wikipedia.org/wiki/Dodge_MacKnight ഡോഡ്ജ് മാക്ക്നൈറ്റ് - ജോൺ പീറ്റർ റീസ്സെൽ ബ്രൂക്ക്ലിൻ മ്യൂസിയം - സാന്റ് ഡ്യൂൺസ്, കേപ്പ് കോഡ് - ഡോഡ്ജ് മാക്ക്നൈറ്റ് - ഓവറാൾ
ഡോഡ്ജ് മാക്ക്നൈറ്റ് (1860 - 1950) ഒരു അമേരിക്കൻ ചിത്രകാരനാണ് .
ഇംപ്രഷനിസത്തിനു ശേഷം 19-ാം നൂറ്റാണ്ടിൽ പ്രചാരത്തിലായ പോസ്റ്റ് ഇംപ്രഷനിസത്തിന്റെ കീഴിലാണ് അദ്ദേഹം തന്റെ മിക്ക ചിത്രങ്ങളും വരച്ചിരിക്കുന്നത്.
മാക്ക്നൈറ്റ് കൂടുതലും വാട്ടർ കളറിലാണ് വരച്ചിരുന്നത്.
ബോസ്റ്റൺ -ലെ ഒരു വാസനാസിദ്ധമായി തൊഴിലിലോ കലയിലോ അഭിനിവേശമുള്ളയാൾ ഡോഡ്ജിന്റെ ഈ വർണചിത്രങ്ങളെ കണ്ട് അദ്ദേഹത്തെ അഭിനന്ദിച്ചിരുന്നു.
ഈ അഭിനിവേശമുള്ളയാൾ തന്നെയാണ് ഇംപ്രഷനിസത്തിന്റെ സൗന്ദര്യശാസ്ത്രത്തെ സ്വീകരിച്ചയാളും.
ഡോഡ്ജ് കൂടുതലും പ്രകൃതി രമണീയമായ ചിത്രങ്ങളാണ് വരച്ചിരിക്കുന്നത്; അതുകൊണ്ടുതന്നെ ജോൺ സിങ്കർ സാർജെന്റ് എന്ന കലാകാരനോട് തുല്യമായി കണക്കാക്കപ്പെടുന്നു .
അവലംബം പുറത്തേക്കുള്ള കണ്ണികൾ The Free Library
ഡോച്ചുല പാസ് ഇംഗ്ലീഷ് വിലാസം https://ml.wikipedia.org/wiki/Dochula_Pass
ഡോച്ചുല പാസ് , മഞ്ഞുമൂടിയ ഹിമാലയൻ പർവ്വതനിരകളിൽ , ഭൂട്ടാനിൽ തിമ്പുവിൽനിന്നു പുനാഖായാലേയ്ക്കുള്ള പാതയിലുള്ള ഒരു ചുരമാണ്.
ഇവിടെ " ഡ്രക്ക് വാങ്ക്യാൽ ചോർട്ടൻസ് " എന്ന പേരിൽ 108 മെമ്മോറിയൽ സ്തൂപങ്ങൾ സ്ഥിതിചെയ്യുന്നു.
ഏറ്റവും മൂത്ത രാജ്ഞി അമ്മ മഹാരാജ്ഞി ആഷി ദോർജി വാങ്മോ വാഞ്ചുക്കാണ് ഇതു നിർമ്മിച്ചത്.
ചോർട്ടനുകൾക്കു പുറമേ ഡ്രക് വാങ്ക്യാൽ ലാഖാങ്ങ് (ക്ഷേത്രം) എന്ന പേരിൽ നാലാമത്തെ ഡ്രക് ഗ്യാൽപോയുടെ (ഭൂട്ടാൻ സംസ്ഥാന തലവൻ) സ്മരണയ്ക്കായി ജിഗ്മേ സിൻഗ്യേ വാഞ്ചുക്ക് നിർമ്മിച്ച  ഒരു സന്യാസി മഠവും ഇവിടെ സ്ഥിതിചെയ്യുന്നു.
ഇതിനു മുന്നിലെ തുറന്ന മൈതാനം ടോചുല ഡ്രക് വാൻഗ്യേൽ ഫെസ്റ്റിവലിൻറെ വേദിയാണ്.
108 മെമ്മോറിയൽ സ്തൂപങ്ങൾ നിലനിൽക്കുന്നത് രാജ്യത്തെ ആദ്യത്തെ റോയൽ ബൊട്ടാണിക്കൽ ഉദ്യാനത്തിനു സമീപത്തായാണ്.
ഈ ചുരം ഭൂമിശാസ്ത്രം ഗാങ്കാർ പൂയെൻസം, ഭൂട്ടാനിലെ ഏറ്റവും ഉയരം കൂടിയ പർവ്വതം (ഡോച്ചുല പാസിൽനിന്നുള്ള വീക്ഷണം).
സമുദ്രനിരപ്പിൽ നിന്നും ഏകദേശം 3,100 മീറ്റർ (10,200 അടി) ഉയരത്തിൽ  (3,140 മീറ്റർ (10,300 അടി), 3,150 മീറ്റർ (10,330 അടി എന്നിങ്ങനെയും സൂചിപ്പിക്കപ്പെടുന്നു) കിഴക്കു പടിഞ്ഞാറൻ പാതയിലൂടെ തിംപു വിൽനിന്നു പുനാഖ യ്ക്കുള്ള വഴിയിൽ കൂടുതൽ കിഴക്കു ദിക്കിലേയ്ക്കു മാറി ഹിമാലയൻ മലനിരകളിലെ മഞ്ഞ് മൂടിയ മലനിരകളുടെ മധ്യത്തിലായാണ് ഈ ചുരം സ്ഥിതിചെയ്യുന്നത്.
ചുരത്തിൻറെ കിഴക്കു ഭാഗത്ത് ഹിമാലയത്തിലെ മഞ്ഞുമൂടിയ മലനിരകളെ സ്പഷ്ടമായി കാണാൻ സാധിക്കുന്നു.
ഇവയിൽ മുഖ്യമായത് ഭൂട്ടാനിലെ ഏറ്റവും ഉയരം കൂടിയ കൊടുമുടിയും 7,158 മീറ്റർ (23,484 അടി) ഉയരവുമുള്ള മസൻഗ്ഗാങ്ങ് ആണ്.
ഇത് പ്രാദേശിക ഭാഷയിൽ ഗാങ്കർ പൂയെൻസം കൊടുമുടി എന്നറിയപ്പെടുന്നു.
ചുരത്തിനു കിഴക്കുവശത്തുള്ള പാത കുറച്ചു ദൂരം കുത്തനെ മുകളിലേയ്ക്കു പോകുകയും തുടർന്ന് പുനാഖ താഴ്വരയിലേക്ക് ഇടത്തു തിരിഞ്ഞ് പുനഖായിയിലെ പുനഖ ഡിസോംഗിലേക്ക് (ഭൂട്ടാൻറെ പഴയ തലസ്ഥാനം) എത്തുകയും ചെയ്യുന്നു.
രണ്ട് നദികളുടെ സംഗമസ്ഥാനത്താണ് ഈ സ്ഥലം സ്ഥിതിചെയ്യുന്നത്.
കൂടുതൽ കിഴക്കു ദിക്കിലേയ്ക്കു നീണ്ടു പോകുന്ന പാത, പർവ്വതശിഖരത്തിലായി  7-ാം നൂറ്റാണ്ടിലെ ഒരു സന്യാസി മഠം സ്ഥിതിചെയ്യുന്ന വാങ്‍ഡി ഫോഡ്രോങ്ങിലെത്തുന്നു .
ഈ താഴ്വരയിലൂടെ പുനറ്റ്സാങ്ച്ചു നദി ഒഴുകുന്നുണ്ട്.
തിംപുവിനും പുനാഖ യ്ക്കുമിടയിലുള്ളതും, ഡോച്ചു ലാ കേഫിൽ നിന്നാരംഭിച്ച് ലാംപെറിയിൽ ഇന്നത്തെ റോഡിൽ സന്ധിക്കുന്നതുമായ ഡോച്ചു ലാ നേച്ചർ ട്രെയിൽ (1.2 കിലോമീറ്റർ) (0.75 മൈൽ), ലുമിറ്റ്സാവ യിലെ പ്രധാന റോഡിൽ സന്ധിക്കുന്ന ലുമിറ്റ്സാവ പ്രാചീന ട്രെയിൽ എന്നീ പ്രാചീന നടത്താരകളുടെ ഭാഗമാണ് ഈ ചുരം.
യഥാർത്ഥ പാതയുടെ ഭാഗങ്ങളാണ് ഈ രണ്ട് പാതകളും.
ചുരത്തിലെ കാലാവസ്ഥ മൂടൽ മഞ്ഞു മൂടിയതും മരംകോച്ചുന്നതുമാണ്.
എന്നിരുന്നാലും ഒക്ടോബറിനും ഫെബ്രുവരിക്കുമിടയിളുള്ള മാസങ്ങളിൽ ഭൂട്ടാൻ ഹിമാലയത്തിൻറെ മനോഹര ദൃശ്യം കാണാൻ സാധിക്കുന്നു.
ചുരത്തിൻറ ചെരിവുകളിലുള്ള വനങ്ങളിലെ വൃക്ഷങ്ങളിൽ ഏറിയകൂറും സൈപ്രസ് മരങ്ങളാണ്.
ചുരത്തിനു ചുറ്റുപാടുമുള്ള മലഞ്ചെരുവുകളിൽ ബുദ്ധമത വിശ്വാസികൾ തങ്ങളുടെ ആരാധനകളുടെ അടയാളമായി തോരണങ്ങളും  വർണശബളമായ പതാകകളും കൊണ്ട് സമൃദ്ധമായി അലങ്കരിച്ചിരിക്കുന്നു.
നീല (ആകാശം), വെള്ള (മേഘങ്ങൾ), ചുവപ്പ് (തീ), പച്ച (വെള്ളം), മഞ്ഞ (ഭൂമി) തുടങ്ങിയവയെ പ്രതിനിധാനം ചെയ്യുന്നതിനായി അഞ്ച് കളറുകളിലാണ് ഈ പതാകകൾ നിർമ്മിച്ചിരിക്കുന്നത്.
രാജ്യത്തിനു സമൃദ്ധിയും സമാധാനവും കൈവരുവാനായി പതാകകളിൽ ബുദ്ധമത ഗ്രന്ഥങ്ങളിലെ പ്രാർത്ഥനകൾ ആലേഖനം ചെയ്തിരിക്കുന്നു.
ഫെബ്രുവരിയിൽ ഭൂട്ടാനീസ് പുതുവർഷത്തെക്കുറിക്കുന്ന ലോസാർ ഉത്സവത്തിനു ശേഷമുള്ള കാലത്ത്, മഞ്ഞുരുകുന്നതിനനുസരിച്ച്, ഈ ചുരത്തിൽ, Primal Denticulata , Primula Garcilipes പോലുള്ള തരം പുഷ്പങ്ങളുടെ ഒരു വിസ്മയം തന്നെ അവതരിപ്പിക്കപ്പെടുന്നു.
തുടർന്നുള്ള മാസങ്ങളിൽ rhododendrons (ചുവപ്പ്, വയലറ്റ് നിറങ്ങളിലുള്ള പൂക്കളുണ്ടാകുന്ന ഒരു കുറ്റിച്ചെടി) ൻറെ  പുഷ്പങ്ങൾ ധാരാളമായി ഉണ്ടാകുന്നു.
ജോർജ്ജേട്ടൻസ് പൂരം
ദിലീപ് നായകനായി 2017-ൽ പുറത്തിറങ്ങിയ ഒരു മലയാള ചലച്ചിത്രമാണ് ജോർജ്ജേട്ടൻസ് പൂരം .
ജോർജും സുഹൃത്തുക്കളും ഒരു പൊതുസ്ഥലം മാനേജുചെയ്യുകയും ഫംഗ്ഷനുകൾക്കായി ആളുകൾക്ക് അത് പതിവായി വാടകയ്ക്ക് നൽകുകയും ചെയ്യുന്നു.
എന്നിരുന്നാലും, ഒരു ബിസിനസുകാരനായ പീറ്റർ ജോർജ്ജിനെ വെല്ലുവിളിക്കുകയും നിലം സ്വന്തമാണെന്ന് അവകാശപ്പെടുകയും ചെയ്യുന്നു.
അവലംബം പുറം കണ്ണികൾ ജോർജ്ജേട്ടൻസ് പൂരം ഇന്റർനെറ്റ് മൂവി ഡാറ്റാബേസിൽ
ജോർജ്ജിയ (രാജ്യം) ഇംഗ്ലീഷ് വിലാസം https://ml.wikipedia.org/wiki/Georgia
കരിങ്കടലിന്റെ കിഴക്കായി കോക്കസസിൽ സ്ഥിതിചെയ്യുന്ന ഒരു യൂറേഷ്യൻ ‍ രാജ്യമാണ് ജോർജ്ജിയ ( Georgian : საქართველო , പകർത്തി എഴുതുന്നത് : സഖാർത്‌വേലോ ).
റഷ്യ (വടക്ക്), റ്റർക്കി , അർമേനിയ (തെക്ക്), അസർബെയ്ജാൻ (കിഴക്ക്) എന്നിവയാണ് ജോർജ്ജിയയുടെ അയൽ‌രാജ്യങ്ങൾ.
കിഴക്കൻ യൂറോപ്പിന്റെയും വടക്കേ ഏഷ്യയുടെയും സംഗമത്തിൽ സ്ഥിതിചെയ്യുന്ന ഒരു ഭൂഖണ്ഡാന്തര രാജ്യമാണ് ജോർജ്ജിയ.
കർഷകൻ എന്നർത്ഥമുള്ള ജോർജെ എന്ന ഗ്രീക്ക് പദത്തിൽ നിന്നാണ് ജോർജിയനും കർഷകരുടെ മേഖല എന്നർത്ഥമുള്ള ജോർജിയയും ഉണ്ടായതെന്ന് കരുതുന്നു.
പ്രാദേശികമായി 'കാർട്‌വെലെബി' എന്നാണ് ജോർജിയന്മാരെ വിളിക്കുന്നത്.
ജോർജിയൻ ഭാഷയ്ക്ക് 'കർടുലി' എന്നാണ് തദ്ദേശനാമം.
ആധുനിക ജോർജ്ജിയയുടെ പ്രദേശം പ്രാചീന ശിലായുഗം മുതൽക്കേ തുടർച്ചയായി മനുഷ്യവാസം ഉള്ളതായിരുന്നു.
ക്ലാസിക്കൽ കാലഘട്ടത്തിൽ ജോർജ്ജിയൻ നാട്ടുരാജ്യങ്ങളായ കോൽച്ചിസ് , ഐബീരിയ എന്നിവ ഉദയം ചെയ്തു.
ഇവ പിന്നീട് ജോർജ്ജിയൻ സംസ്കാരത്തിനും കാലക്രമേണ ജോർജ്ജിയൻ രാജ്യ സ്ഥാപനത്തിനും അടിസ്ഥാന ശിലകളായി.
4-ആം നൂറ്റാണ്ടിൽ ക്രിസ്തീയവൽക്കരിക്കപ്പെടുകയും പിന്നീട് 1008-ൽ ഒരു ഏകീകൃത രാജഭരണത്തിനു കീഴിൽ ഒരുമിക്കപ്പെടുകയും ചെയ്ത ജോർജ്ജിയ 16-ആം നൂറ്റാൺറ്റിൽ പല ചെറിയ രാഷ്ട്രീയ ഘടകങ്ങളായി വേര്പിരിയുന്നതു വരെ ഉദ്ധാനത്തിന്റെയും ശക്തിക്ഷയത്തിന്റെയും പല ഘട്ടങ്ങളിലൂടെയും കടന്നുപോയി.
1801 മുതൽ 1866 വരെ ഇമ്പീരിയൽ റഷ്യ (റഷ്യൻ സാമ്രാജ്യം) ജോർജ്ജിയയെ പല പല കഷണങ്ങളായി സാമ്രാജ്യത്തിന്റെ ഭാഗമാക്കി.
റഷ്യൻ വിപ്ലവത്തിനു ശേഷം അല്പം കാലം മാത്രം നീണ്ടുനിന്ന ഡെമോക്രാറ്റിക്ക് റിപ്പബ്ലിക്ക് ഓഫ് ജോർജ്ജിയ (1918-1921) ബോൾഷെവിക്ക് കടന്നുകയറ്റത്തിൽ നിലം‌പതിച്ചു.
1922-ൽ ജോർജ്ജിയ സോവിയറ്റ് യൂണിയന്റെ ഭാഗമായി.
1991-ൽ ജോർജ്ജിയ സോവിയറ്റ് യൂണിയനിൽ നിന്നും സ്വതന്ത്രമായി.
ആഭ്യന്തര യുദ്ധത്തിന്റെയും സാമ്പത്തിക പ്രതിസന്ധിയുടെയും ഒരു ഇടവേളയ്ക്കു ശേഷം ജോർജ്ജിയ 1990-കളുടെ അന്ത്യത്തോടെ താരതമ്യേന ശാന്തമായെങ്കിലും അബ്കേഷ(Abkhazia), തെക്കൻ ഓസീഷ (South Ossetia) എന്നീ പ്രദേശങ്ങൾ റഷ്യൻ ഒത്താശയോടെ വിഘടിച്ചു നിന്നു.
2003-ലെ സമാധാനപരമായ റോസ് വിപ്ലവം പാശ്ചാത്യോന്മുഖവും നവീകരണോന്മുഖവുമായ ഒരു സർക്കാരിനെ ജോർജ്ജിയയിൽ പ്രതിഷ്ടിച്ചു.
ഈ സർക്കാർ ഉത്തര അറ്റ്ലാൻഡിൻ ഉടമ്പടി സഖ്യത്തിൽ ചേരുവാനും വിഘടിച്ചുനിൽക്കുന്ന ഭൂപ്രദേശങ്ങളെ ജോർജ്ജിയയുടെ നിയന്ത്രണത്തിൽ കൊണ്ടുവരാനും ശ്രമിച്ചു.
ഈ ശ്രമങ്ങൾ ജോർജ്ജിയയുടെ റഷ്യയുമായുള്ള ബന്ധം വഷളാക്കി.
റഷ്യൻ സൈന്യം  ജോർജ്ജിയയിൽ നിന്നും പിൻ‌മാറാത്തത് ബന്ധം വഷളായതിനുള്ള കാരണങ്ങളിൽ ഒന്നായിരുന്നു.
ക്രമേണ റഷ്യൻ സൈന്യത്തിൽ ഭൂരിഭാഗവും ജോർജ്ജിയയിൽ നിന്ന് പിന്മാറിയെങ്കിലും അബ്കേഷ, തെക്കൻ ഓസീഷ എന്നിവിടങ്ങളിൽ അവർ തുടർന്നു.
അവശേഷിക്കുന്ന റഷ്യൻ സൈനിക താവളമായ ബാതുമിയിൽ നിന്ന് 2008-ൽ റഷ്യൻ സൈന്യം പിൻ‌മാറും എന്ന് നിശ്ചയിച്ചിരുന്നു അവലംബം 1 2 3 4 ↑ Georgia Archived 2015-10-16 at the Wayback Machine .
, from CIA World Factbook ↑ ↑ Georgia" shall be the name of the state of Georgia.
Article 1, Constitution of Georgia.
Retrieved from Ministry of Foreign Affairs of Georgia Website Archived 2007-08-08 at the Wayback Machine .
↑ As a transcontinental country , Georgia may be considered to be in Asia and/or Europe .
The UN classification of world regions places Georgia in Western Asia ; the CIA World Factbook Archived 2015-10-16 at the Wayback Machine .
, National Geographic , and Encyclopædia Britannica Archived 2007-10-11 at the Wayback Machine .
also place Georgia in Asia.
Conversely, numerous sources place Georgia in Europe such as the BBC , Oxford Reference Online , Merriam-Webster's Collegiate Dictionary , and www.worldatlas.com .
ജോർജ്ജ് അസാക്കി ഇംഗ്ലീഷ് വിലാസം https://ml.wikipedia.org/wiki/George_Assaky
ഒരു റൊമാനിയൻ വൈദ്യനായിരുന്നു ജോർജ്ജ് അസാക്കി (ജനുവരി 1, 1855-ഏപ്രിൽ 29, 1899) .
ഇയാസിയിൽ ജനിച്ച അദ്ദേഹം ഘോർഗെ അസാച്ചിയുടെ ചെറുമകനായിരുന്നു.
ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം അദ്ദേഹം 1873-ൽ ഫ്രാൻസിലേക്ക് പോയി.
അവിടെ മോണ്ട്പെല്ലിയർ യൂണിവേഴ്സിറ്റിയിലെ മെഡിക്കൽ ഫാക്കൽറ്റിയിൽ ചേർന്നു.
അടുത്ത വർഷം, അദ്ദേഹം പാരീസ് സർവകലാശാലയുടെ തത്തുല്യ വിഭാഗത്തിലേക്ക് മാറി, അതിൽ നിന്ന് അദ്ദേഹം ബിരുദം നേടി.
1875 മുതൽ 1877 വരെ അദ്ദേഹം കോളേജ് ഡി ഫ്രാൻസിലെ എംബ്രിയോളജി ലബോറട്ടറിയിൽ ജോലി ചെയ്തു.
റൊമാനിയൻ സ്വാതന്ത്ര്യസമരകാലത്ത് അദ്ദേഹം നാട്ടിലേക്ക് മടങ്ങി.
ആംബുലൻസ് സേവനത്തിൽ ചേരുകയും പരിക്കേറ്റ സൈനികരെ പരിചരിക്കുകയും ചെയ്തു.
അസ്സാക്കി പിന്നീട് പഠനം തുടരാൻ ഫ്രാൻസിലേക്ക് മടങ്ങി.
1879-ൽ പാരീസിയൻ ഇന്റേണുകൾക്കുള്ള പരീക്ഷയിൽ ഒന്നാമതെത്തി.
ആ വർഷം മുതൽ 1882 വരെ അദ്ദേഹം ഫ്രഞ്ച് തലസ്ഥാനത്ത് ഒരു ശസ്ത്രക്രിയാ പരിശീലകനായി ജോലി ചെയ്തു.
ഇതിനിടയിൽ അദ്ദേഹം നിരവധി മെഡിക്കൽ ജേർണലുകളിൽ എഴുതി.
1886-ൽ, De la sutur des nerfs à ദൂരം എന്ന തലക്കെട്ടിൽ അദ്ദേഹം ഒരു തീസിസ് ന്യായീകരിച്ചു; ഇത് വേർതിരിച്ച നാഡി തുന്നലുകൾ കൈകാര്യം ചെയ്യുകയും അസാകി ഓപ്പറേഷൻ എന്നറിയപ്പെടുന്ന ഒരു നടപടിക്രമം വിവരിക്കുകയും ചെയ്തു.
അതേ വർഷം തന്നെ അദ്ദേഹം അഗ്രഗേറ്റ് പ്രൊഫസർ പദവി നേടി.
ജോർജ്ജ് ഇരുമ്പയം ഇംഗ്ലീഷ് വിലാസം https://ml.wikipedia.org/wiki/George_Irumbayam
സാഹിത്യവിമർശകനും മലയാളം പ്രൊഫസറും സാഹിത്യഗവേഷകനുമാണ്‌ ഡോ. ജോർജ് ഇരുമ്പയം .
ജോർജ്ജ് ഇരുമ്പയം ജീവിതം
മലയാള സംരക്ഷണവേദി പ്രസിഡന്റും സാഹിത്യനിരൂപണം ത്രൈമാസികാപത്രാധിപരുമായി വളരെക്കാലം പ്രവർത്തിച്ചു.
ജനനം 1938 ഡിസംബർ 19-ന് കോട്ടയം ജില്ലയിലെ ഇരുമ്പയത്ത് വൈക്കം പൂവത്തുങ്കൽ വർക്കി-അന്നമ്മ ദമ്പതികളുടെ നാലു മക്കളിൽ മൂത്തയാളായി.
കാരിക്കോട്-പൊതി-തലയോലപ്പറമ്പു-സ്കൂളുകളിലും (1945-56) പാലാ(56-57)  തേവര(58-61) യൂണിവേഴ്സിറ്റി(61-62) മഹാരാജാസ്(62-63) കോളജുകളിലും പഠിച്ചു.
കേരളാ യൂണിവേഴ്സിറ്റിയിൽ നിന്നു മലയാളത്തിലും ഇംഗ്ളീഷിലും മധുര യൂണിവേഴ്സിറ്റിയിൽ നിന്നു ഗാന്ധിയൻചിന്തയിലും എംഎ, കാലിക്കറ്റിൽനിന്നു പി.എച്ച്ഡി, ബിഎ എംഎ ഒന്നാം റാങ്കിനു ടി.കെ.ജോസഫ്-ഡോ.
ഗോദവർമ്മ പുരസ്ക്കാരങ്ങൾ.
1963 മുതൽ കോളജധ്യാപകൻ.
കോഴിക്കോടു-തലശ്ശേരി ഗവ.
കോളജുകളിൽ മലയാളം പ്രൊഫസറായിരുന്നു.
എറണാകുളം മഹാരാജാസിൽനിന്നു വകുപ്പു തലവനായി (1986-94) റിട്ടയർ ചെയ്തു.
നോവലുകളും നിരൂപണഗ്രന്ഥങ്ങളും മറ്റും എഡിറ്റു ചെയ്തു.
കേരളാ ഡൈജസ്റ്റ്, കോലായ, സാഹിത്യപരിഷത്ത് ത്രൈമാസികം, സംസ്കാരകേരളം എന്നീ ആനുകാലികങ്ങളുടെ പത്രാധിപസമിതി അംഗമായിരുന്നു.
കാലിക്കറ്റ് ബുക്ക്-ക്ളബ്ബ് പ്രസിഡന്റായും പ്രവർത്തിച്ചു.
പല സർക്കാർ - യൂണിവേഴ്സിറ്റി-കമ്മിറ്റികളിലും അക്കാദമിക് കൗൺസിലുകളിലും അംഗമായിരുന്നു.
ഗവേഷണത്തിനിടയ്ക്കു കേരളത്തിൽ അടിച്ചിറക്കിയ ആദ്യ മലയാളകൃതിയും (ചെറുപൈതങ്ങൾക്ക ഉപകാരാർത്ഥം ഇംക്ലീശിൽ നിന്നു പരിഭാഷപ്പെടുത്തിയ കഥകൾ, 1824) ആദ്യ ലത്തീൻ ക്രൈസ്തവനോവലും ( പരിഷ്കാരപ്പാതി ,1906) കണ്ടെടുത്തു.
ഗാന്ധി ആത്മകഥാവിവർത്തനം നാലുവർഷംകൊണ്ടു നാലുലക്ഷം കോപ്പി വിറ്റഴിഞ്ഞു.
ഭാര്യ: പ്രൊഫ.തെരേസാ വളവി.
മക്കൾ:ജെയ്സൺ, ജീസസ്, സിന്ധു.
കൃതികൾ കവിതയുടെ ഭാവി (1968)  - നിരൂപണം കൃതികൾ അറബികടലിലെ കേരളം
(1970 സെപ്തംബറിൽ നാഷണൽ ബുക്ക്സ് പ്രസിദ്ധീകരിച്ചു.
യാത്രാവിവരണത്തേക്കാളും  വസ്തുതകളുടെ വിവരണം അടങ്ങുന്ന യാത്രവിവരണം. അറബി സമുദ്രത്തിൽ അങ്ങിങ്  ചിതറി കിടക്കുന്ന  ദ്വീപുകളിലേക്കുള്ള യാത്ര.) മഗ്ദലനമറിയവും വള്ളത്തോൾക്കവിതയും (1970) - പഠനം ഒരു വിലാപം (1971) - കവിത; വ്യാഖ്യാനം നീഗ്രോ ക്രിസ്തു (1974) - നിരൂപണം കോലായ രണ്ട് (1975) - നിരൂ;എഡിറ്റർ ഉത്തരേന്ത്യൻ നഗരങ്ങൾ പശ്ചിമേന്ത്യൻ ദൃശ്യങ്ങൾ (1978) - യാത്ര സഞ്ജയ് മുതൽ രുക്സാന വരെ (1978) - തർജമ ഇന്ദുമതീസ്വയംവരം (1979) - നോവൽ;എഡിറ്റർ ഉപാസിക്കുന്നു ദുഃഖത്തെ ഞാൻ (1981) - നിരൂപണം കേസ് ഡയറി (1981) - ഷെർലക് ഹോംസ് തർജമ ആദ്യകാല മലയാള നോവൽ (1982) - പഠനം നിരൂപണം പുതിയ മുഖം (1982) - എഡി.
മുപ്പതു കവിതകൾ (1983)  - കവിത ഉറൂബ് വ്യക്തിയും സാഹിത്യകാരനും (1983) - എഡി.
പൊറ്റെക്കാട്ട് വ്യക്തിയും സാഹിത്യകാരനും (1984) - എഡി.
മലയാള നോവൽ പത്തൊൻപതാം നൂറ്റാണ്ടിൽ (1984) - തിസീസ് കുന്ദലത (1984) - റൊമാൻസ്; എഡി.
നാലു നോവലുകൾ (1985) - നോവൽ;എഡിറ്റർ കാട്ടാളരിൽ കാപ്പിരി കാമദേവൻ (1987) - നിരൂപണം വർത്തമാനപ്പുസ്തകം പാഠവും പഠനങ്ങളും (1987) - എഡി.
സാഹിത്യ സാമൂഹ്യവിമർശനങ്ങൾ (1990) - നിരൂപണം അന്തപ്പായിയുടെ നോവലുകൾ .....
ശാരദയും (1991) - എഡി.
കാനായിലെ വീഞ്ഞ് (1992) - കവിത മലയാളവും മലയാളിയും (1992) - ലേഖനങ്ങൾ സാഹിത്യനിരൂപണം ജി.എൻ.പിള്ള സ്മാരകഗ്രന്ഥം (1994) - എഡി.
സാഹിത്യനിരൂപണം 17 (1995) - എഡി.
നൽകുക ദഃഖം വീണ്ടും (1995) - കവിതകൾ ചന്തുമേനോൻ (1996) - ജീവചരിത്രം സ്വാതന്ത്ര്യം സാഹിത്യം പത്രപ്രവർത്തനം (1997) - എഡി.
എന്റെ സത്യാന്വേഷണ പരീക്ഷണകഥ - ഗാന്ധിജി (1997) - തർജമ നോവൽ സി.വി.മുതൽ ബഷീർ വരെ (1998) - പഠനങ്ങൾ യുഗാന്ത്യത്തിന്റെ മണിമുഴക്കം (2002) - ആത്മീയലേഖനങ്ങൾ അടയാളം ക്രൂശിതന്റെ ദർശനം (2005) - ആത്മീയലേഖനങ്ങൾ യുഗാന്ത്യവും രണ്ടാംവരവും (2006) - ദർശന-സന്ദേശങൾ ആത്മീയാനുഭവങ്ങളും അപ്പസ്തോലപ്രമുഖരും (2008) - ആത്മീയലേഖനങ്ങൾ അന്ത്യനാളുകൾ (2009) - ആത്മീയലേഖനങ്ങൾ പുരസ്കാരങ്ങൾ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം - 2014 അവലംബം
ജോർജ്ജിയസോറസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Georgiasaurus
അന്ത്യ കൃറ്റേഷ്യസ്‌ കാലത്ത് ഇന്നത്തെ റഷ്യയിൽ ജീവിച്ചിരുന്ന ഒരു കടൽ ഉരഗം ആണ് ജോർജ്ജിയസോറസ് .
ഇവയുടെ ഒരു പൂർണമായ ഫോസ്സിൽ ആയിരുന്നു കിട്ടിയത്.
പക്ഷേ ഇത് ഫോസ്സിൽ ശില ഫലകം വൃത്തിയാക്കിയപ്പോൾ ഭാഗികം ആയി നശിച്ചു .
പുറത്തേക്കുള്ള കണ്ണികൾ WORD INFO Georgiasaurus dino dinosarus
ജോർജ്ജിയൻ ഐബീരിയ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 ജനുവരി മുതൽ തുടരുന്നു.
ക്ലാസിക്കൽ കാലഘട്ടത്തിലെ ജോർജ്ജിയൻ നാട്ടുരാജ്യമായിരുന്നു ഐബീരീയ - (കിങ്ഡം ഓഫ് ഐബീരിയ).
ജോർജ്ജിയൻ നാഷണൽ അക്കാദമി ഓഫ് സയൻസസ് ജോർജ്ജിയൻ നാഷണൽ അക്കാദമി ഓഫ് സയൻസസ്, റ്റ്ബിലിസി
ജോർജ്ജിയയിലെ ഒരു പ്രധാന പഠന കേന്ദ്രമാണ് ജോർജ്ജിയൻ നാഷണൽ അക്കാദമി ഓഫ് സയൻസസ് - Georgian National Academy of Sciences ( GNAS ) (Georgian: საქართველოს მეცნიერებათა ეროვნული აკადემია, translit.: sakartvelos metsnierebata erovnuli ak'ademia ).
രാജ്യ തലസ്ഥാനമായ റ്റ്ബിലിസിയിലാണ് ഇത് സ്ഥിതിചെയ്യുന്നത്.
1990 നവംബർ വരെ ജോർജിയൻ എസ്എസ്ആർ അക്കാദമി ഓഫ് സയൻസസ് എന്നായിരുന്നു ഇതിന്റെ പേര്.
ജോർജിയയിലെ ശാസ്ത്ര ഗവേഷണത്തെ ഏകോപിപ്പിക്കുകയും വിദേശ രാജ്യങ്ങളിലെ ശാസ്ത്ര കേന്ദ്രങ്ങളുമായി ബന്ധം വികസിപ്പിക്കുകയും ചെയ്യുകയാണ് സ്ഥാപനത്തിന്റെ ലക്ഷ്യം.
1941 ഫെബ്രുവരി 10നാണ്‌ അക്കാദമി സ്ഥാപിതമായത്.
ജിയോർജി അഖ്‌വ്‌ലെഡിയാനി (ഭാഷാശാസ്ത്രം), ഇവാൻ ബെരിറ്റാഷ്‌വിലി (ഫിസിയോളജി), അർനോൾഡ് ചിക്കോബാവ (ഐബറോകൊക്കേഷ്യൻ ഭാഷകൾ), ജിയോർജി ചുബിനാഷ്വിലി (കല), സൈമൺ ജനാഷിയ (ചരിത്രം), അലക്‌സാണ്ടർ ജാനലിഡ്‌സെ (ജിയോളജി), കോർനെലി കെകെലിഡ്‌സെ (ഫിലോളജി) , താരാസി ക്വാരത്സ്‌കെലിയ (ഉപ ഉഷ്ണമേഖലാ സംസ്‌കാരങ്ങൾ), നിക്കോ മുസ്‌കെലിഷ്വിലി (ഗണിതശാസ്ത്രം, മെക്കാനിക്‌സ്; അക്കാദമിയുടെ ആദ്യ പ്രസിഡന്റ്), ഇലിയ വെക്വ (ഗണിതശാസ്ത്രം; അക്കാദമിയുടെ രണ്ടാം പ്രസിഡന്റ്), അകാക്കി ഷാനിഡ്‌സെ (ഭാഷാശാസ്ത്രം), അലക്‌സാണ്ടർ ടാൽക്രലിഡ്ജ് (ധാതുശാസ്ത്രം), ദിമിത്രി ഉസ്‌നാഡ്‌സെ (മനശാസ്ത്രം) ), കിരിയാക് സാവ്രീവ് (കൺസ്ട്രക്റ്റീവ് മെക്കാനിക്‌സ്), ഫിലിപ്പ് സൈറ്റ്‌സെവ് (സുവോളജി) എന്നിവരായിരുന്നു അക്കാദമിയുടെ സ്ഥാപക അംഗങ്ങൾ.
എക്വിടൈം തകൈഷ്വിലി (ചരിത്രം), ഷാൽവ നട്ട്‌സുബിഡ്‌സെ (തത്ത്വചിന്ത), ജിയോർജി സെറെറ്റെലി (ഓറിയന്റൽ സ്റ്റഡീസ്), സൈമൺ കചിഷ്വിലി (ക്ലാസിക്കൽ ഫിലോളജി), കോൺസ്റ്റന്റൈൻ ഗാംസഖുർദിയ (സാഹിത്യം), ജിയോർജി മെലികിഷ്വിലി (ചരിത്രം), നിക്കോളോസ് ബെർഡ്‌സെനാസ്വിലി മൽഖാസ് അബ്ദുഷെലിഷ്വിലി (നരവംശശാസ്ത്രം), ഗുറാം മിച്ച്‌ലിഡ്‌സെ (പാലിയോബയോളജി), ലെവൻ ചിലാശ്വിലി (പുരാവസ്തു) എന്നിവർ അക്കാദമിയിലെ മറ്റ് ശ്രദ്ധേയരായ അംഗങ്ങളിൽ ഉൾപ്പെടുന്നു നിലവിലെ അംഗങ്ങൾ
പ്രശസ്ത ശാസ്ത്രജ്ഞരായ തമാസ് ഗാംക്രലിഡ്‌സെ (ഭാഷാശാസ്ത്രം), ഡേവിഡ് മസ്‌കെലിഷ്വിലി (ചരിത്രം), റെവാസ് ഗാംക്രലിഡ്‌സെ (ഗണിതശാസ്ത്രം), സൈമൺ ഖെചിനാഷ്‌വിലി (മെഡൽ), ജോർജ്ജ് നഖുത്‌രിഷ്വിലി (സസ്യശാസ്ത്രം), വഌഡിമർ പപ്പവ (സാമ്പത്തിക ശാസ്ത്രം), ഡേവിഡ് ലോർഡ്കിപാനിഡ്‌സെ (പാലിയോആന്ത്രോപോളജി) എന്നിവർ അടങ്ങുന്ന അംഗങ്ങളാണ് ഇപ്പോൾ അക്കാദമിയിലുള്ളത്.
അവലംബം ↑ ↑ http://science.org.ge/?page_id=2491 lang=en ↑
ജോർജ്ജിയ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Georgia
ജോർജ്ജിയ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ജോർജ്ജിയ (രാജ്യം) - കോക്കസസ് പ്രദേശത്തുള്ള ഒരു രാജ്യം ജോർജിയ (യു.എസ്. സംസ്ഥാനം) - യുണൈറ്റഡ് സ്റ്റേറ്റ്സിലെ ഒരു സംസ്ഥാനമായ ജോർജിയ.
ജോർജ്ജ് അക്രോപൊലിറ്റസ് ഇംഗ്ലീഷ് വിലാസം https://ml.wikipedia.org/wiki/George_Akropolites
ബൈസാന്തിയൻ ചരിത്രകാരനും രാജ്യതന്ത്രജ്ഞനും.
കോൺസ്റ്റാന്റിനോപ്പിളിലാണ് ജനിച്ചതെങ്കിലും ബൈസാന്തിയൻ സാമ്രാജ്യത്തിന്റെ അന്നത്തെ തലസ്ഥാനമായിരുന്ന നിഖ്യയിലെ രാജകൊട്ടാരത്തിലാണ് വളർന്നത്.
പല ബൈസാന്തിയൻ ചക്രവർത്തിമാരുടെ കീഴിലും ഉത്തരവാദിത്തമേറിയ ഉദ്യോഗങ്ങൾ ഇദ്ദേഹം വഹിച്ചിട്ടുണ്ട്.
രാജ്യകാര്യങ്ങളിൽ വ്യാപൃതനാകാൻ നിർബന്ധിതനായതുകൊണ്ട് പണ്ഡിതോചിതവും രചനാത്മകവുമായ പ്രവർത്തനങ്ങളിലേർപ്പെടാൻ വേണ്ട സമയം ലഭിച്ചില്ല.
കത്തോലിക്കാസഭയുടെ പൗരസ്ത്യ-പാശ്ചാത്യ വിഭാഗങ്ങളെ ഏകീകരിക്കാനായി നടത്തപ്പെട്ട ചർച്ചകളിൽ ഇദ്ദേഹം സജീവമായി പങ്കെടുത്തിരുന്നു.
ചുരുങ്ങിയ കാലത്തേക്ക് ഒരു നയതന്ത്ര പ്രതിനിധിയായും ഇദ്ദേഹം സേവനമനുഷ്ഠിച്ചിട്ടുണ്ട്.
നിഖ്യാ ആസ്ഥാനമാക്കി ഭരണം നടത്തിയിരുന്ന ബൈസാന്തിയൻ സാമ്രാജ്യത്തിന്റെ ആധികാരികമായ ചരിത്രം ഇദ്ദേഹം രചിച്ചു.
മറ്റു സാഹിത്യപ്രവർത്തനങ്ങളിലും ഇദ്ദേഹം ഏർപ്പെട്ടിരുന്നു.
താൻ സേവിച്ചിരുന്ന ജോൺ മൂന്നാമന്റെ ശവസംസ്കാരവേളയിൽ ഇദ്ദേഹം നടത്തിയ ചരമപ്രസംഗം വിലപ്പെട്ട ഒരു ചരിത്രരേഖയാണ്.
അവലംബം Warfare in 13th century Byzantium, according to George Akropolites Archived 2010-06-17 at the Wayback Machine .
George Akropolites: The History Introduction, translation and commentary George Akropolites: The History കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജോർജ്ജ് അക്രോപൊലിറ്റസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നരേന്ദ്ര സിങ് തോമർ ഇംഗ്ലീഷ് വിലാസം https://ml.wikipedia.org/wiki/Narendra_Singh_Tomar
ബി.ജെ.പി നേതാവും പതിനാറാം ലോക്സഭയിലെ തൊഴിൽ വകുപ്പ് മന്ത്രിയാണ് നരേന്ദ്ര സിങ് തോമർ (ജനനം 12 ജൂൺ 1957).
പഞ്ചായത്തീരാജ്, ഖനി, സ്റ്റീൽ,  എന്നീ വകുപ്പുകളുടെ ചുമതലയുമുണ്ട്.
മധ്യപ്രദേശിലെ മൊറീന ലോക്സഭാ മണ്ഡലത്തെ പ്രതിനിധീകരിക്കുന്ന അംഗമാണ്.
ഗ്വാളിയോറിലെ ജിവാജി സർവകലാശാലയിൽനിന്ന് ബിരുദം നേടി.
2006 മുതൽ മധ്യപ്രദേശ് സംസ്ഥാന ബി.ജെ.പി അധ്യക്ഷനാണ്. 'മുന്നാ ഭയ്യാ' എന്ന വിളിപ്പേരുള്ള നരേന്ദ്രസിങ്,  1991 മുതൽ 96 വരെ യുവമോർച്ച സംസ്ഥാനഅധ്യക്ഷനായും പ്രവർത്തിച്ചു.
98-ൽ ആദ്യമായി മധ്യപ്രദേശ് നിയമസഭയിലേക്ക് ജയിച്ചു.
2003 മുതൽ 2007 വരെ മന്ത്രിസഭാംഗം.
2009-ൽ രാജ്യസഭയിലേക്ക് തിരഞ്ഞെടുക്കപ്പെട്ടു.
ഭാര്യ കിരൺ തോമർ.
നരേന്ദ്ര മോദിയുടെ പ്രീമിയർഷിപ്പ് ഈ ലേഖനത്തിലെ ചില ഭാഗങ്ങൾ വൈജ്ഞാനികമായ ഉള്ളടക്കത്തിനു പകരം പ്രതിപാദ്യവിഷയത്തെ ലേഖകന്റെ കാഴ്ച്ചപ്പാടുകൾക്കനുസരിച്ച് ഉയർത്തിക്കാട്ടാൻ ശ്രമിക്കുന്നു .
ശ്രീ നരേന്ദ്ര മോദി പ്രധാനമന്ത്രിയായി സത്യപ്രതിജ്ഞ ചെയ്തു.
നരേന്ദ്ര മോദി 2014 മേയ് 26 ന് രാഷ്ട്രപതി ഭവനിൽ പ്രധാനമന്ത്രി ആയി സത്യപ്രതിജ്ഞ ചെയ്തു.
റിപ്പബ്ലിക് ഓഫ് ഇന്ത്യ യുടെ പതിനാലാമത്തെ പ്രധാനമന്ത്രിയായി.
അദ്ദേഹത്തിന്റെ ആദ്യ മന്ത്രിസഭയിൽ 45 മന്ത്രിമാരുണ്ടായിരുന്നു, മുൻ യുപിഎ സർക്കാരിനെക്കാൾ 25 കുറവ്.
2014 നവംബറിൽ 21 പുതിയ മന്ത്രിമാരെ മന്ത്രിസഭയിൽ ചേർത്തു.
2019 മെയ് 24 ന് രാഷ്ട്രപതി ഭവനിൽ തുടർച്ചയായി രണ്ടാം തവണയും അദ്ദേഹം പ്രധാനമന്ത്രിയായി തിരഞ്ഞെടുക്കപ്പെട്ടു.